CELEX: 52022PC0290
Language: el
Date: 2022-06-20
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην κεντρική επιτροπή για τη ναυσιπλοΐα στον Ρήνο όσον αφορά την έγκριση του αναθεωρημένου κανονισμού προσωπικού για τη ναυσιπλοΐα στον Ρήνο (RPN)

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.6.2022
            COM(2022) 290 final
            2022/0190(NLE)
            
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην κεντρική επιτροπή για τη ναυσιπλοΐα στον Ρήνο όσον αφορά την έγκριση του αναθεωρημένου κανονισμού προσωπικού για τη ναυσιπλοΐα στον Ρήνο (RPN) 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης όσον αφορά απόφαση που θα λάβει η κεντρική επιτροπή για τη ναυσιπλοΐα στον Ρήνο (στο εξής: CCNR) εντός των προσεχών μηνών με γραπτή διαδικασία, με αντικείμενο το σχέδιο κανονισμού προσωπικού για τη ναυσιπλοΐα στον Ρήνο (στο εξής: RPN). Ο RPN βρίσκεται επί του παρόντος υπό αναθεώρηση με σκοπό να ληφθεί υπόψη η οδηγία (EE) 2017/2397 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με την αναγνώριση των επαγγελματικών προσόντων στην εσωτερική ναυσιπλοΐα και την κατάργηση των οδηγιών 91/672/ΕΟΚ και 96/50/ΕΚ του Συμβουλίου
                  1
               . 
            
            
               2.Πλαίσιο της πρότασης
            
            
               2.1.Κεντρική επιτροπή για τη ναυσιπλοΐα στον Ρήνο (CCNR) 
            
            
               Η CCNR είναι διεθνής οργανισμός με κανονιστικές αρμοδιότητες σε θέματα εσωτερικής ναυσιπλοΐας στον Ρήνο. Μέρη της CCNR είναι τέσσερα κράτη μέλη της ΕΕ (Βέλγιο, Γαλλία, Γερμανία και Κάτω Χώρες) και η Ελβετία.
            
            
               Η αναθεωρημένη σύμβαση για τη ναυσιπλοΐα στον Ρήνο, που υπεγράφη στο Μάνχαϊμ στις 17 Οκτωβρίου 1868, ορίζει το νομικό πλαίσιο που διέπει τη χρήση του Ρήνου ως εσωτερικής πλωτής οδού για τη ναυσιπλοΐα και καθορίζει τις εξουσίες της CCNR. Η ισχύουσα σήμερα έκδοση της σύμβασης είναι αποτέλεσμα σύμβασης για την τροποποίηση της αναθεωρημένης σύμβασης για τη ναυσιπλοΐα στον Ρήνο, η οποία εγκρίθηκε στις 20 Νοεμβρίου 1963 και άρχισε να ισχύει στις 14 Απριλίου 1967. 
            
            
               Στο πλαίσιο αυτό, η CCNR έχει εκδώσει σειρά κανονισμών. Η νομική πράξη που καλύπτει τις απαιτήσεις σχετικά με το πλήρωμα είναι ο κανονισμός προσωπικού για τη ναυσιπλοΐα στον Ρήνο (στο εξής: RPN).
            
            
               Οι ολομέλειες πραγματοποιούνται δύο φορές τον χρόνο. Σε αυτές παρίστανται εκπρόσωποι των κρατών μελών της CCNR. Η ολομέλεια είναι το όργανο λήψης αποφάσεων της CCNR. Εγκρίνει τις αποφάσεις της κεντρικής επιτροπής και εγκρίνει και τροποποιεί τους τεχνικούς κανονισμούς της κεντρικής επιτροπής. Κάθε κράτος μέλος της CCNR διαθέτει μία ψήφο και οι αποφάσεις λαμβάνονται ομόφωνα.  Κατ’ εξαίρεση, οι αποφάσεις μπορούν να λαμβάνονται με γραπτή διαδικασία, επίσης με ομοφωνία. Οι αποφάσεις είναι νομικά δεσμευτικές. Η ΕΕ δεν είναι μέλος της CCNR.
            
            
            
               2.2.Η προς έκδοση πράξη της CCNR
            
            
               Εντός των προσεχών μηνών, η CCNR πρόκειται να εγκρίνει απόφαση για την τροποποίηση του RPN, ο οποίος είναι ο τεχνικός κανονισμός που καλύπτει τις απαιτήσεις σχετικά με το πλήρωμα. Ο δεσμευτικός χαρακτήρας του RPN για τα μέλη της CCNR προβλέπεται στη σύμβαση του Μάνχαϊμ της 17ης Οκτωβρίου 1868. Η τροποποίηση είναι αναγκαία προκειμένου να ληφθεί υπόψη η οδηγία (ΕΕ) 2017/2397. Παρά το γεγονός ότι απαιτήσεις για τα μέλη πληρωμάτων που πραγματοποιούν πλόες στον Ρήνο δεν ενέπιπταν στο πεδίο εφαρμογής των οδηγιών 91/672/ΕΟΚ και 96/50/ΕΚ, η οδηγία 2017/2397 επεκτείνει την εφαρμογή των κανόνων της στον Ρήνο
                  2
               . 
            
            
               Στο άρθρο 10 παράγραφος 2 της οδηγίας (ΕΕ) 2017/2397 ορίζονται τα εξής:
            
            
               «2. Κάθε πιστοποιητικό επαγγελματικών προσόντων, ναυτικό φυλλάδιο ή ημερολόγιο πλοίου που εκδίδεται σύμφωνα με τους κανονισμούς προσωπικού για τη ναυσιπλοΐα στον Ρήνο, ο οποίος προβλέπει απαιτήσεις ταυτόσημες με εκείνες της παρούσας οδηγίας, ισχύει σε όλες τις εσωτερικές πλωτές οδούς της Ένωσης. Τα εν λόγω πιστοποιητικά, ναυτικά φυλλάδια και ημερολόγια πλοίου έχουν εκδοθεί από τρίτη χώρα, ισχύουν σε όλες τις εσωτερικές πλωτές οδούς της Ένωσης, με την προϋπόθεση ότι η εν λόγω τρίτη χώρα αναγνωρίζει εντός της δικαιοδοσίας της τα ενωσιακά έγγραφα που εκδίδονται σύμφωνα με την παρούσα οδηγία.»
            
            
               Ως εκ τούτου, σύμφωνα με την απαίτηση του άρθρου 10 παράγραφος 2 της εν λόγω οδηγίας, για να ισχύει πιστοποιητικό επαγγελματικών προσόντων, ναυτικό φυλλάδιο ή ημερολόγιο πλοίου που εκδίδεται σύμφωνα με τον RPN στις εσωτερικές πλωτές οδούς της Ένωσης, ο RPN πρέπει να προβλέπει απαιτήσεις ταυτόσημες με εκείνες της οδηγίας. Επομένως, για να ισχύουν στην ΕΕ έγγραφα του Ρήνου εκδιδόμενα μετά τις 17 Ιανουαρίου 2022, ο RPN πρέπει να αναθεωρηθεί αναλόγως.
            
            
               Οι αποφάσεις εκπονούνται από επιτροπές και ομάδες εργασίας. Η επιτροπή κοινωνικών θεμάτων, απασχόλησης και επαγγελματικής κατάρτισης (στο εξής: STF) της CCNR και η ομάδα εργασίας της για κοινωνικά θέματα, απασχόληση και επαγγελματική κατάρτιση (στο εξής: STF/G) είναι αρμόδιες για τα επαγγελματικά προσόντα. Μετά το ανεπίσημο έγγραφο της Επιτροπής που αναφέρεται κατωτέρω, η CCNR δημιούργησε μια «ομάδα εργασίας RPN» για την αναθεώρηση του αρχικού σχεδίου.
            
            
               Οι εργασίες για την αναθεώρηση ξεκίνησαν τον Ιούνιο του 2018. Στις ακόλουθες τεχνικές συνεδριάσεις συζητήθηκε το θέμα αυτό και επιτεύχθηκε συμφωνία επί του πρώτου σχεδίου στο επίπεδο της CCNR:
            
            
               ·συνεδριάσεις της STF/G (22/3/2018, 6/9/2018, 22-23/1/2019, 21/2/2019,19/3/2019, 9/5/2019, 10-11/9/2019, 9/10/2019, 6-7/11/2019)·
            
            
               ·συνεδριάσεις της STF (21/3/2018, 19/3/2019, 10/10/2019)·
            
         
         
            
               ·ολομέλεια της CCNR (7/6/2018, 4/12/2019).
            
            
            
               Στις 22 Οκτωβρίου 2020, η Επιτροπή υπέβαλε στο Συμβούλιο ανεπίσημο έγγραφο για τον καθορισμό της θέσης της ΕΕ, κατά τη συνεδρίαση της ομάδας εργασίας SFT της CCNR στις 5 Νοεμβρίου 2020 και κατά τη συνεδρίαση της ολομέλειας της CCNR στις 3 Δεκεμβρίου 2020, σχετικά με την πρώτη έκδοση του RPN που υποβλήθηκε στην Επιτροπή στις 20 Δεκεμβρίου 2019.  Ορισμένες διατάξεις της πρώτης έκδοσης του σχεδίου εγείρουν σοβαρές ανησυχίες, επειδή είτε ήταν ασύμβατες με τις διατάξεις της οδηγίας (ΕΕ) 2017/2397, είτε δεν ήταν ταυτόσημες με αυτές.  Το Συμβούλιο δεν έλαβε θέση και η CCNR απέσυρε την έγκριση του RPN από την ημερήσια διάταξη των δύο προαναφερόμενων συνεδριάσεων. Μετά από σειρά συνεδριάσεων σε τεχνικό επίπεδο μεταξύ των υπηρεσιών της Επιτροπής και της CCNR και έπειτα από πολλές ανταλλαγές προτάσεων επί του κειμένου, η CCNR υπέβαλε στις 31 Μαρτίου 2022 τέταρτη έκδοση του σχεδίου αναθεωρημένου RPN. Αντικείμενο της παρούσας πρότασης είναι η εν λόγω τέταρτη έκδοση, με την επιφύλαξη ορισμένων τροποποιήσεων που προτείνει η Επιτροπή. 
            
            
               3.Θέση που πρέπει να ληφθεί εξ ονόματος της Ένωσης
            
            
               Απαιτείται απόφαση για τον καθορισμό της θέσης που πρέπει να ληφθεί εξ ονόματος της Ένωσης βάσει του άρθρου 218 παράγραφος 9 της ΣΛΕΕ, δεδομένου ότι το θέμα εμπίπτει στην αποκλειστική εξωτερική αρμοδιότητα της ΕΕ δυνάμει του άρθρου 3 παράγραφος 2 τελευταία φράση της ΣΛΕΕ, καθώς τα θέματα που καλύπτονται από τον RPN ρυθμίζονται στο δίκαιο της Ένωσης από τις εναρμονισμένες διατάξεις της οδηγίας (ΕΕ) 2017/2397, της οδηγίας 2008/68/ΕΚ
                  3
                και της οδηγίας 2005/36/ΕΚ
                  4
               .
            
            
               Η προτεινόμενη θέση της Ένωσης είναι να υποστηρίξει την έγκριση τροποποιημένης έκδοσης του RPN (βλ. παράρτημα). Η Επιτροπή θεωρεί ότι απαιτούνται τροποποιήσεις στην πρόταση της CCNR, όπως υποβλήθηκε στις 31 Μαρτίου 2022, για τον ακόλουθο λόγο:
            
            
               Το άρθρο 10 παράγραφος 2 της οδηγίας (ΕΕ) 2017/2397 αποδέχεται τη συνύπαρξη του νομικού πλαισίου της ΕΕ και της CCNR ορίζοντας ότι τα πιστοποιητικά επαγγελματικών προσόντων, τα ναυτικά φυλλάδια και τα ημερολόγια πλοίου που εκδίδονται σύμφωνα με τον RPN, ο οποίος ορίζει απαιτήσεις ταυτόσημες με εκείνες της οδηγίας, ισχύουν στις εσωτερικές πλωτές οδούς της Ένωσης.  
            
            
               Ωστόσο, δεν πρέπει να υπονομεύεται η αυτονομία του δικαίου της Ένωσης, το οποίο αποτελεί τη μόνη πηγή εγκυρότητας για τα έγγραφα της ΕΕ, όπως τα ενωσιακά πιστοποιητικά επαγγελματικών προσόντων. Ειδικότερα, θα πρέπει να καταστεί σαφές ότι, όσον αφορά τις εσωτερικές πλωτές οδούς της Ένωσης, η CCNR δεν έχει αρμοδιότητα να ρυθμίζει μέσω του RPN θέματα που σχετίζονται με την εγκυρότητα εγγράφων της Ένωσης, διότι ο RPN μπορεί να καθορίζει απαιτήσεις μόνο για τα έγγραφα του Ρήνου (όπως τα διπλώματα κυβερνήτη του Ρήνου).
            
            
               Επιπλέον, οι μεταβατικές διατάξεις του RPN απαιτούν τροποποιήσεις προκειμένου να διασφαλιστεί η πλήρης συμβατότητα με τις διατάξεις της οδηγίας (ΕΕ) 2017/2397.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.».
            
            
               Το άρθρο 218 παράγραφος 9 της ΣΛΕΕ εφαρμόζεται ανεξάρτητα από το αν η Ένωση είναι μέλος του σχετικού οργάνου ή συμβαλλόμενο μέρος της συμφωνίας
                  5
               .
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο.
            
            
               4.1.2.Εφαρμογή στην προκειμένη περίπτωση
            
            
               Η CCNR είναι διεθνής οργανισμός. Η πράξη την οποία καλείται να εγκρίνει η CCNR συνιστά πράξη που παράγει έννομα αποτελέσματα. Η προς έκδοση πράξη είναι ικανή να επηρεάσει με καθοριστικό τρόπο το περιεχόμενο της νομοθεσίας της Ένωσης, ήτοι της οδηγίας (ΕΕ) 2017/2397. Αυτό οφείλεται στο γεγονός ότι η οδηγία (ΕΕ) 2017/2397 αναφέρεται ρητά σε πιστοποιητικά επαγγελματικών προσόντων, ναυτικά φυλλάδια ή ημερολόγια πλοίου που εκδίδονται σύμφωνα με τους κανονισμούς προσωπικού για τη ναυσιπλοΐα στον Ρήνο. 
            
            
               Ως εκ τούτου, είναι αναγκαίο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της CCNR για την έγκριση του τροποποιημένου RPN. Η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
            
               4.2.Ουσιαστική νομική βάση
            
         
         
            
               4.2.1.Αρχές
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο των προς έκδοση πράξεων αφορούν την κοινή πολιτική μεταφορών.
            
            
               Συνεπώς, η ουσιαστική νομική βάση της προτεινόμενης απόφασης είναι το άρθρο 91 παράγραφος 1 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 91 παράγραφος 1 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               2022/0190 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην κεντρική επιτροπή για τη ναυσιπλοΐα στον Ρήνο όσον αφορά την έγκριση του αναθεωρημένου κανονισμού προσωπικού για τη ναυσιπλοΐα στον Ρήνο (RPN) 
               
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91 παράγραφος 1, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα: 
            
            
               (1)Η αναθεωρημένη σύμβαση για τη ναυσιπλοΐα στον Ρήνο της 17ης Οκτωβρίου 1868, όπως τροποποιήθηκε με τη σύμβαση για την τροποποίηση της αναθεωρημένης σύμβασης για τη ναυσιπλοΐα στον Ρήνο, εγκρίθηκε στις 20 Νοεμβρίου 1963 και άρχισε να ισχύει στις 14 Απριλίου 1967.
            
            
               (2)Σύμφωνα με το άρθρο 17 της σύμβασης, η κεντρική επιτροπή για τη ναυσιπλοΐα στον Ρήνο (στο εξής: CCNR) μπορεί να εγκρίνει απαιτήσεις στον τομέα των επαγγελματικών προσόντων. 
            
            
               (3)Εντός των προσεχών μηνών, η CCNR προβλέπεται να εγκρίνει απόφαση με γραπτή διαδικασία με την οποία θα τροποποιηθεί ο κανονισμός προσωπικού για τη ναυσιπλοΐα στον Ρήνο (στο εξής: RPN), ώστε να ληφθεί υπόψη η οδηγία (ΕΕ) 2017/2397 του Ευρωπαϊκού Κοινοβουλίου και του Συμβουλίου
                  6
               . Για να ισχύει στις εσωτερικές πλωτές οδούς της Ένωσης πιστοποιητικό επαγγελματικών προσόντων, ναυτικό φυλλάδιο ή ημερολόγιο πλοίου που εκδίδεται σύμφωνα με τον εν λόγω κανονισμό, ο RPN πρέπει να προβλέπει απαιτήσεις ταυτόσημες με εκείνες της οδηγίας.
            
            
               (4)Παρότι η οδηγία (ΕΕ) 2017/2397 αποδέχεται τη συνύπαρξη του νομικού πλαισίου της Ένωσης και του νομικού πλαισίου της CCNR, η αυτονομία του δικαίου της Ένωσης δεν πρέπει να υπονομεύεται.  Ως εκ τούτου, οι διατάξεις του RPN εφαρμόζονται με την επιφύλαξη της εφαρμογής της οδηγίας (ΕΕ) 2017/2397, όταν προβλέπει απαιτήσεις για το ίδιο θέμα. 
            
            
               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στην CCNR, δεδομένου ότι η έγκριση του αναθεωρημένου RPN μπορεί να επηρεάσει με καθοριστικό τρόπο το περιεχόμενο του δικαίου της Ένωσης, και συγκεκριμένα την οδηγία (ΕΕ) 2017/2397.
            
         
         
            
               (6)Επομένως, η προτεινόμενη θέση της Ένωσης είναι να υποστηριχθεί η έγκριση έκδοσης του RPN που περιέχει απαιτήσεις ταυτόσημες με εκείνες της οδηγίας (ΕΕ) 2017/2397, με την επιφύλαξη των τροποποιήσεων που παρατίθενται στο παράρτημα.
            
            
               (7)Η Ένωση δεν είναι μέλος της CCNR. Η θέση της Ένωσης πρέπει να εκφραστεί από τα κράτη μέλη της Ένωσης που είναι μέλη της CCNR, ενεργούντα από κοινού. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               1.Η θέση που πρέπει να ληφθεί εξ ονόματος της Ένωσης σε περίπτωση που η κεντρική επιτροπή για τη ναυσιπλοΐα στον Ρήνο εκδώσει με γραπτή διαδικασία απόφαση για την τροποποίηση του κανονισμού προσωπικού για τη ναυσιπλοΐα στον Ρήνο, είναι ότι συμφωνεί με την έγκριση τροποποιημένης έκδοσης του εν λόγω κανονισμού που περιέχει απαιτήσεις ταυτόσημες με εκείνες της οδηγίας (ΕΕ) 2017/2397, με την επιφύλαξη των τροποποιήσεων που παρατίθενται στο παράρτημα.
            
            
               Άρθρο 2
            
            
               2.Η θέση που αναφέρεται στο άρθρο 1 εκφράζεται από τα κράτη μέλη της Ένωσης που είναι μέλη της CCNR, ενεργούντα από κοινού.
            
            
               Άρθρο 3
            
            
               Ελάσσονος σημασίας αλλαγές τεχνικού χαρακτήρα στις θέσεις που αναφέρονται στο άρθρο 1 επιτρέπεται να συμφωνηθούν χωρίς περαιτέρω απόφαση του Συμβουλίου. 
            
            
               Άρθρο 4
            
            
               Η παρούσα απόφαση απευθύνεται στα κράτη μέλη.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Οδηγία (EE) 2017/2397 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με την αναγνώριση των επαγγελματικών προσόντων στην εσωτερική ναυσιπλοΐα και την κατάργηση των οδηγιών 91/672/ΕΟΚ και 96/50/ΕΚ του Συμβουλίου (ΕΕ L 345 της 27.12.2017, σ. 53).
               
               
                  
                     (2)
                  
                        Βλέπε αιτιολογική σκέψη 4 της οδηγίας (ΕΕ) 2017/2397.
               
               
                  
                     (3)
                  
                        Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (ΕΕ L 260 της 30.9.2008, σ. 13).
               
               
                  
                     (4)
                  
                        Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22).
               
               
                  
                     (5)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψη 64. 
               
               
                  
                     (6)
                  
                        Οδηγία (EE) 2017/2397 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με την αναγνώριση των επαγγελματικών προσόντων στην εσωτερική ναυσιπλοΐα και την κατάργηση των οδηγιών 91/672/ΕΟΚ και 96/50/ΕΚ του Συμβουλίου (ΕΕ L 345 της 27.12.2017, σ. 53).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 20.6.2022
            COM(2022) 290 final
            
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην κεντρική επιτροπή για τη ναυσιπλοΐα στον Ρήνο όσον αφορά την έγκριση του αναθεωρημένου κανονισμού προσωπικού για τη ναυσιπλοΐα στον Ρήνο (RPN) 
            
               
         
         
            
               ΠΑΡΑΡΤΗΜΑ 
            
            
            
               Το σχέδιο αναθεωρημένου κανονισμού προσωπικού για τη ναυσιπλοΐα στον Ρήνο (στο εξής: RPN) τροποποιείται ως εξής:
            
            
               Στο άρθρο 3.02, η παράγραφος 1 αντικαθίσταται από το ακόλουθο κείμενο:
            
            
               «1.
                     Στον Ρήνο ισχύουν τα ενωσιακά πιστοποιητικά επαγγελματικών προσόντων, τα ναυτικά φυλλάδια και τα ημερολόγια πλοίου που εκδίδονται σύμφωνα με την οδηγία (ΕΕ) 2017/2397, καθώς και τα πιστοποιητικά επαγγελματικών προσόντων, τα ναυτικά φυλλάδια ή τα ημερολόγια πλοίου που εκδίδονται σύμφωνα με τον παρόντα κανονισμό, με την επιφύλαξη της εν λόγω οδηγίας όταν αυτή εφαρμόζεται, και ιδίως το άρθρο 10 της εν λόγω οδηγίας.
            
            
               Σύμφωνα με τις διατάξεις του παρόντος κανονισμού και τις διατάξεις της οδηγίας όταν αυτή εφαρμόζεται, ταΤα επαγγελματικά προσόντα για ένα καθήκον επί του πλοίου πρέπει να μπορούν να αποδεικνύονται ανά πάσα στιγμή
            
            
               α)
                     από τον κυβερνήτη, μέσω πιστοποιητικού επαγγελματικών προσόντων κυβερνήτη για τον τύπο και τις διαστάσεις του εκάστοτε πλοίου ή μέσω ενωσιακού πιστοποιητικού επαγγελματικών προσόντων κυβερνήτη, συνοδευόμενου, κατά περίπτωση, από τις απαραίτητες ειδικές άδειες·
            
            
               β)
                     από τα λοιπά μέλη του πληρώματος, μέσω έγκυρου ναυτικού φυλλαδίου που τους έχει εκδοθεί και περιέχει πιστοποιητικό επαγγελματικών προσόντων ή μέσω ενωσιακού πιστοποιητικού επαγγελματικών προσόντων·
            
            
               γ)
                     από τους εμπειρογνώμονες επιβατηγού ναυτιλίας και τους εμπειρογνώμονες στη χρήση υγροποιημένου φυσικού αερίου, μέσω πιστοποιητικού επαγγελματικών προσόντων ή ενωσιακού πιστοποιητικού επαγγελματικών προσόντων, καθώς και από τους διασώστες, τους φέροντες αναπνευστική συσκευή και το προσωπικό ασφάλειας επί πλοίων που μεταφέρουν επικίνδυνα εμπορεύματα, μέσω πιστοποιητικού σχετικού με τις συγκεκριμένες εργασίες.
            
            
               Κατά παρέκκλιση από τα στοιχεία β) και γ), τα μέλη του πληρώματος ποντοπόρων πλοίων που εκτελούν πλόες στον Ρήνο, εξαιρουμένου του κυβερνήτη, μπορούν να αποδεικνύουν τα επαγγελματικά τους προσόντα με την επίδειξη πιστοποιητικού που έχει εκδοθεί ή αναγνωριστεί σύμφωνα με τη σύμβαση STCW.» ·
            
            
               Στο άρθρο 5.01, οι παράγραφοι 3 και 6 αντικαθίστανται από το ακόλουθο κείμενο:
            
            
               «3.
                     Η αρμόδια αρχή είναι υπεύθυνη για τα γενικά στοιχεία και τα σήματα επικύρωσης. Για τον σκοπό αυτόν, δύναται να ζητά την επίδειξη ολόκληρων ή αποσπασμάτων ημερολογίων πλοίου ή άλλων κατάλληλων δικαιολογητικών. Μπορεί να επιθέτει το σήμα επικύρωσης μόνο για πλόες που δεν είναι προγενέστερες των 15 μηνών. Ο κυβερνήτης είναι υπεύθυνος για την καταχώριση συγκεκριμένων δεδομένων που αφορούν πραγματοποιηθείσες πλόες.» ·
            
            
               «6.
                     Σύμφωνα με τις διατάξεις του παρόντος κανονισμού και τις διατάξεις της οδηγίας (ΕΕ) 2017/2397 όταν αυτή εφαρμόζεται, ο κυβερνήτης είναι υπεύθυνος για την καταχώριση συγκεκριμένων δεδομένων που αφορούν πραγματοποιηθείσες πλόες. Ο κυβερνήτης πρέπει
            
            
               α)
                     να εισάγει τακτικά στο ναυτικό φυλλάδιο όλες τις καταχωρίσεις σύμφωνα με τις οδηγίες τήρησης του ναυτικού φυλλαδίου που περιέχονται στα ναυτικά φυλλάδια·
            
            
               β)
                     να διατηρεί το ναυτικό φυλλάδιο σε ασφαλές μέρος εντός του θαλάμου πηδαλιουχίας, έως τη λήξη της σύμβασης εργασίας ή τυχόν άλλης ρύθμισης·
            
            
               γ)
                     να επιστρέφει το ναυτικό φυλλάδιο στον κάτοχό του, κατόπιν αιτήματός του, χωρίς καθυστέρηση και ανά πάσα στιγμή.» ·
            
            
            
               Στο άρθρο 13.01, η παράγραφος 1 αντικαθίσταται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση Σύμφωνα με τις διατάξεις του παρόντος κανονισμού και τις διατάξεις της οδηγίας (ΕΕ) 2017/2397 όταν αυτή εφαρμόζεται, η διακυβέρνηση σκάφους προϋποθέτει την κατοχή ειδικής άδειας, εάν ο αρμόδιος κυβερνήτης 
            
         
         
            
               α)
                     πλέει με τη βοήθεια ραντάρ·
            
            
               β)
                     πλέει σε πλωτές οδούς που έχουν αναγνωριστεί ως τμήματα εσωτερικών πλωτών οδών με ειδικούς κινδύνους·
            
            
               γ)
                     πλέει σε πλωτές οδούς που έχουν χαρακτηριστεί ως εσωτερικές πλωτές οδοί με θαλάσσιο χαρακτήρα·
            
            
               δ)
                     είναι υπεύθυνος για τη διακυβέρνηση σκάφους που κινείται με υγροποιημένο φυσικό αέριο·
            
            
               ε)
                     είναι υπεύθυνος για τη διακυβέρνηση μεγάλων νηοπομπών.» ·
            
            
            
               Στο άρθρο 13.02, η παράγραφος 1 αντικαθίσταται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση και τη ναυσιπλοΐα σκάφουςΗ διακυβέρνηση με τη βοήθεια ραντάρ όπως προβλέπεται στον κανονισμό αστυνόμευσης της ναυσιπλοΐας στον Ρήνο (RPNR) προϋποθέτει την κατοχή ειδικής άδειας για τη ναυσιπλοΐα με τη βοήθεια ραντάρ.» ·
            
            
            
               Στο άρθρο 13.03, οι παράγραφοι 1 και 2 αντικαθίστανται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση Η διακυβέρνηση σκάφους  σε πλωτή οδό που έχει αναγνωριστεί ως τμήμα εσωτερικής πλωτής οδού με ειδικούς κινδύνους κατά την έννοια του σημείου 2 κατωτέρω προϋποθέτει την κατοχή ειδικής άδειας για το εν λόγω τμήμα εσωτερικής πλωτής οδού.» ·
            
            
               «2.
                     Στις περιπτώσεις που είναι αναγκαίο για την ασφάλεια της ναυσιπλοΐας, και με την επιφύλαξη της οδηγίας (ΕΕ) 2017/2397 όταν αυτή εφαρμόζεται, τα παραποτάμια κράτη μπορούν να προσδιορίζουν στις εσωτερικές πλωτές οδούς τμήματα με ειδικούς κινδύνους, τα οποία διασχίζουν το έδαφός τους, όταν οι κίνδυνοι αυτοί οφείλονται σε έναν ή περισσότερους από τους ακόλουθους λόγους:
            
            
               α)
                     σε συχνές μεταβολές της μορφής και της ταχύτητας ροής· 
            
            
               β)
                     στα υδρομορφολογικά χαρακτηριστικά της εσωτερικής πλωτής οδού και στην απουσία κατάλληλης υπηρεσίας πληροφοριών διαύλων ναυσιπλοΐας για την εσωτερική πλωτή οδό ή κατάλληλων χαρτών·
            
            
               γ)
                     στην ύπαρξη ειδικού τοπικού κανονισμού κυκλοφορίας που δικαιολογείται από ειδικά υδρομορφολογικά χαρακτηριστικά της εσωτερικής πλωτής οδού· ή
            
            
               δ)
                     στην υψηλή συχνότητα ατυχημάτων σε συγκεκριμένο τμήμα της εσωτερικής πλωτής οδού, η οποία αποδίδεται σε έλλειψη ικανότητας που δεν καλύπτεται από το πρότυπο ES-QIN μέρος I κεφάλαιο 2.» · 
            
            
            
               Στο άρθρο 13.04, η παράγραφος 1 αντικαθίσταται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση Η διακυβέρνηση σκάφους σε πλωτές οδούς που έχουν χαρακτηριστεί ως εσωτερικές πλωτές οδοί με θαλάσσιο χαρακτήρα προϋποθέτει την κατοχή ειδικής άδειας για τη ναυσιπλοΐα στην εν λόγω εσωτερική πλωτή οδό.»·
            
            
         
         
            
               Στο άρθρο 13.05, η παράγραφος 1 αντικαθίσταται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση Η διακυβέρνηση  σκάφους που κινείται με υγροποιημένο φυσικό αέριο προϋποθέτει την κατοχή ειδικής άδειας για τη διακυβέρνηση των εν λόγω σκαφών. Τούτο αποδεικνύεται μέσω πιστοποιητικού επαγγελματικών προσόντων εμπειρογνώμονα στη χρήση υγροποιημένου φυσικού αερίου.» ·
            
            
            
               Στο άρθρο 13.06, η παράγραφος 1 αντικαθίσταται από το ακόλουθο κείμενο:
            
            
               «1.
                     Κάθε πρόσωπο που ασκεί τη διακυβέρνηση Η διακυβέρνηση  μεγάλης νηοπομπής προϋποθέτει την κατοχή ειδικής άδειας για τη διακυβέρνηση των εν λόγω νηοπομπών. 
            
            
               Κάθε υποψήφιος πρέπει να μπορεί να αποδείξει ότι έχει σωρεύσει χρόνο πλεύσης τουλάχιστον 720 ημερών, συμπεριλαμβανομένων τουλάχιστον 540 ημερών ως κυβερνήτης και τουλάχιστον 180 ημερών κατά τη διάρκεια των οποίων έλαβε μόνος του αποφάσεις σχετικά με την πορεία και την ταχύτητα μεγάλης νηοπομπής.» ·
            
            
            
               Στο άρθρο 20.01, η παράγραφος 1 αντικαθίσταται από το ακόλουθο κείμενο:
            
            
               «1.
                     Τα ναυτικά φυλλάδια που έχουν εκδοθεί ή των οποίων η διάρκεια ισχύος έχει παραταθεί σύμφωνα με τους εφαρμοστέους κανόνες έως την έναρξη ισχύος του παρόντος κανονισμού ή των οποίων η διάρκεια ισχύος έχει παραταθεί παραμένουν έγκυρα στον βαθμό που προβλέπεται από τους εν λόγω κανόνες έως την αρχική ημερομηνία λήξης τους και το αργότερο έως τις 17 Ιανουαρίου 2032. Η ανωτέρω πρόταση 1 εφαρμόζεται επίσης σε ναυτικά φυλλάδια αναγνωρισμένα ως ισοδύναμα από την CCNR.» ·
            
            
               Στο άρθρο 20.02, η παράγραφος 1 αντικαθίσταται από το ακόλουθο κείμενο:
            
            
               «1.
                     Τα ημερολόγια πλοίου που έχουν εκδοθεί ή των οποίων η διάρκεια ισχύος έχει παραταθεί σύμφωνα με τους εφαρμοστέους κανόνες έως την έναρξη ισχύος του παρόντος κανονισμού ή των οποίων η διάρκεια ισχύος έχει παραταθεί παραμένουν έγκυρα στον βαθμό που προβλέπεται από τους εν λόγω κανόνες έως την αρχική ημερομηνία λήξης τους και το αργότερο έως τις 17 Ιανουαρίου 2032. Η ανωτέρω πρόταση 1 εφαρμόζεται επίσης σε ημερολόγια πλοίου αναγνωρισμένα ως ισοδύναμα από την CCNR.» ·
            
            
               Στο άρθρο 20.03, η παράγραφος 1 αντικαθίσταται από το ακόλουθο κείμενο:
            
            
               «1.
                     Τα διπλώματα κυβερνήτη του Ρήνου που έχουν εκδοθεί ή των οποίων η διάρκεια ισχύος έχει παραταθεί σύμφωνα με τους εφαρμοστέους κανόνες έως την έναρξη ισχύος του παρόντος κανονισμού ή των οποίων η διάρκεια ισχύος έχει παραταθεί παραμένουν έγκυρα στον βαθμό που προβλέπεται από τους εν λόγω κανόνες έως την αρχική ημερομηνία λήξης τους και το αργότερο έως τις 17 Ιανουαρίου 2032. ·
            
            
               Στο άρθρο 20.08, η παράγραφος 1 αντικαθίσταται από το ακόλουθο κείμενο:
            
            
               «Τα μέλη του πληρώματος ποντοπόρων πλοίων που εκτελούν πλόες στον Ρήνο μπορούν να αποδεικνύουν την επάρκειά τους μέσω πιστοποιητικού που εκδίδεται ή αναγνωρίζεται σύμφωνα με τη σύμβαση STCW». Τούτο εφαρμόζεται στον κυβερνήτη μόνο έως τις 17 Ιανουαρίου 2038 και υπό την προϋπόθεση ότι η δραστηριότητα εσωτερικής ναυσιπλοΐας εκτελείται στην αρχή ή στο τέλος θαλάσσιου ταξιδιού.».